CELEX: E2001J0006
Language: el
Date: 2002-10-09 00:00:00
Title: Απόφαση του Δικαστηρίου της 9ης Οκτωβρίου 2002 στην υπόθεση Ε-6/01: Αίτηση του Oslo byrett (Πρωτοδικείο του Όσλο) για την έκδοση συμβουλευτικής γνώμης: CIBA Speciality Chemicals Water Treatment Ltd και άλλοι κατά Νορβηγικού Κράτους, εκπροσωπούμενου από το Υπουργείο Εργασίας και Δημόσιας Διοίκησης (Κανονισμός διαδικασίας — Παραδεκτό — Αρμοδιότητα του Δικαστηρίου — Αρμοδιότητα της Μεικτής Επιτροπής ΕΟΧ)

Σημαντική ανακοίνωση νομικού περιεχομένου

|

E2001J0006

Απόφαση του Δικαστηρίου της 9ης Οκτωβρίου 2002 στην υπόθεση Ε-6/01: Αίτηση του Oslo byrett (Πρωτοδικείο του Όσλο) για την έκδοση συμβουλευτικής γνώμης: CIBA Speciality Chemicals Water Treatment Ltd και άλλοι κατά Νορβηγικού Κράτους, εκπροσωπούμενου από το Υπουργείο Εργασίας και Δημόσιας Διοίκησης (Κανονισμός διαδικασίας — Παραδεκτό — Αρμοδιότητα του Δικαστηρίου — Αρμοδιότητα της Μεικτής Επιτροπής ΕΟΧ)  

Επίσημη Εφημερίδα αριθ. C 010 της 16/01/2003 σ. 0010 - 0010

Απόφαση του Δικαστηρίουτης 9ης Οκτωβρίου 2002στην υπόθεση Ε-6/01: Αίτηση του Oslo byrett (Πρωτοδικείο του Όσλο) για την έκδοση συμβουλευτικής γνώμης: CIBA Speciality Chemicals Water Treatment Ltd και άλλοι κατά Νορβηγικού Κράτους, εκπροσωπούμενου από το Υπουργείο Εργασίας και Δημόσιας ΔιοίκησηςΚανονισμός διαδικασίας - Παραδεκτό - Αρμοδιότητα του Δικαστηρίου - Αρμοδιότητα της Μεικτής Επιτροπής ΕΟΧ(2003/C 10/09)Στην υπόθεση Ε-6/01: αίτηση στο Δικαστήριο σύμφωνα με το άρθρο 34 της συμφωνίας μεταξύ των κρατών ΕΖΕΣ για τη δημιουργία εποπτεύουσας αρχής και δικαστηρίου, εκ μέρους του Oslo byrett (Πρωτοδικείο του Όσλο), για την έκδοση συμβουλευτικής γνώμης στην υπόθεση που εκκρεμεί ενώπιόν του μεταξύ της επιχείρησης CIBA Speciality Chemicals Water Treatment Ltd και άλλων και του νορβηγικού κράτους, εκπροσωπούμενου από το Υπουργείο Εργασίας και Δημόσιας Διοίκησης, σχετικά με την ερμηνεία: των άρθρων 92, 93, 98 και 102 της συμφωνίας ΕΟΧ· του άρθρου 97 του κανονισμού διαδικασίας του Δικαστηρίου· του παραρτήματος ΙΙ της συμφωνίας ΕΟΧ, κεφάλαιο XV (επικίνδυνες ουσίες), σημείο 1, ιδίως της δήλωσης σχετικά με τις ενδεχόμενες παρεκκλίσεις ενός κράτους ΕΖΕΣ από τις κοινοτικές πράξεις όσον αφορά την ταξινόμηση και επισήμανση επικίνδυνων ουσιών· της κοινής δήλωσης της Μεικτής Επιτροπής ΕΟΧ η οποία εκδόθηκε στις 22 Ιουνίου 1995, σχετικά με τη συμφωνία ΕΟΧ - παράρτημα ΙΙ, κεφάλαιο XV - όσον αφορά τις ρήτρες επανεξέτασης στον τομέα των επικίνδυνων ουσιών (ΕΕ C 6 του 11.1.1996, σ. 7), ιδίως του παραρτήματος ΙΙ της εν λόγω κοινής δήλωσης, που προβλέπει ορισμένες παρεκκλίσεις για τη Νορβηγία· και, της κοινής δήλωσης της Μεικτής Επιτροπής ΕΟΧ που εκδόθηκε στις 26 Μαρτίου 1999, σχετικά με τη συμφωνία ΕΟΧ - παράρτημα ΙΙ, κεφάλαιο XV - όσον αφορά τις ρήτρες επανεξέτασης στον τομέα των επικίνδυνων ουσιών (ΕΕ C 185 του 1.7.1999, σ. 6), ιδίως του παραρτήματος της εν λόγω κοινής δήλωσης, που προβλέπει ορισμένες παρεκκλίσεις για τη Νορβηγία, το Δικαστήριο, απαρτιζόμενο από: Thór Vilhjálmsson (Δικαστής-Εισηγητής), Πρόεδρος, Carl Baudenbacher και Per Tresselt, εξέδωσε στις 9 Οκτωβρίου 2002 απόφαση το διατακτικό της οποίας έχει ως εξής:Η Μεικτή Επιτροπή ΕΟΧ ήταν αρμόδια να εκδώσει την κοινή δήλωση της 26ης Μαρτίου 1999, σύμφωνα με την οποία επιτρέπονται στη Νορβηγία ορισμένες παρεκκλίσεις από τους σχετικούς κοινοτικούς κανόνες όσον αφορά την ταξινόμηση και επισήμανση επικίνδυνων ουσιών.